Mėdaus II tvenkinys
55°37′52″ š. pl. 23°2′6″ r. ilg.﻿ / ﻿55.63111°š. pl. 23.03500°r. ilg.﻿ / 55.63111; 23.03500 Mėdaus II tvenkinys – tvenkinys Lietuvoje, Kelmės rajone, 6 km į rytus nuo Kelmės. Sudarytas užtvenkus Mėdaus upę (Dubysos intakas) 3,3 km nuo jos žiočių. Tvenkinio ilgis iš pietvakarių į šiaurės rytus – 0,8 km, plotis – iki 0,1 km. Altitudė 111 m. Krantai šiaurėje aukštoki, apaugę medžiais. Priešsroviui yra mažesnis Mėdaus I tvenkinys. Šiaurrytinėje pakrantėje stūkso miškas, prie pietinio kranto – kaimo kapinaitės su Jukniškės koplyčia. Į rytus – Svirnių kaimas, į pietvakarius – Jukniškė. Aplink tvenkinį daugiausia plyti dirbami laukai.